TILLÆG TIL LICENSVILKÅR FOR MICROSOFT-SOFTWARE
MICROSOFT .NET FRAMEWORK 4 TIL MICROSOFT WINDOWS-OPERATIVSYSTEM
MICROSOFT .NET FRAMEWORK 4-KLIENTPROFIL TIL MICROSOFT WINDOWS-OPERATIVSYSTEM
OG TILKNYTTEDE SPROGPAKKER
Microsoft Corporation (eller, afhængigt af hvor De bor, et af dets associerede selskaber) licenserer dette tillæg til Dem. Hvis De har licens til at bruge Microsoft Windows-operativsystemsoftware (som dette tillæg gælder for) ("softwaren"), må De anvende dette tillæg. De må ikke bruge dette tillæg, hvis De ikke har licens til softwaren. De må bruge en kopi af dette tillæg sammen med hver gyldigt licenseret kopi af softwaren.
De følgende licensvilkår beskriver yderligere vilkår for dette tillæg. Disse vilkår og licensvilkårene for softwaren gælder for brug af dette tillæg. Hvis der er konflikt mellem disse, er det licensvilkårene til tillægget, der er gældende.
Ved at tage tillægget i brug accepterer De disse vilkår. Såfremt De ikke kan acceptere vilkårene, har De ikke ret til at bruge tillægget.
Hvis De overholder disse licensvilkår, har De nedenstående rettigheder.
1.	SUPPORTTJENESTER TIL TILLÆGGET. Microsoft yder support til softwaren, som det er beskrevet på www.support.microsoft.com/common/international.aspx.
2.	BENCHMARKTEST AF MICROSOFT .NET FRAMEWORK. Softwaren kan indeholde en eller flere komponenter fra .NET Framework (.NET-komponenterne). De må udføre intern benchmarktest af disse komponenter. De må offentliggøre resultaterne af enhver benchmarktest af disse komponenter under forudsætning af, at De overholder vilkårene på go.microsoft.com/fwlink/?LinkID=66406.
Uanset eventuelle andre aftaler, De har med Microsoft, har Microsoft ret til, hvis De offentliggør sådanne benchmarktestresultater, at offentliggøre resultaterne af benchmarktest udført på Deres produkter, der konkurrerer med .NET-komponenten, forudsat at dette sker i overensstemmelse med vilkårene på go.microsoft.com/fwlink/?LinkID=66406.